Ce spune Ciolacu despre exceptarea cheltuielilor pentru apărare de la procedura de deficit excesiv propusă de Ursula von der Leyen
Marcel Ciolacu a declarat că sunt „deosebit de binevenite propunerile” președintei Comisiei Europene Ursula von der Leyen din planul ei de reînarmare a Europei. Premierul a adăugat că România a susținut mereu soluția „de exceptare a cheltuielilor pentru apărare de la procedura deficitului excesiv”, propusă de șefa CE.